hotchpotch/miracl-hf-unified huggingface dataset:
กรมวิทยาศาสตร์การแพทย์
กรมวิทยาศาสตร์การแพทย์ เป็นหน่วยงานสังกัดกระทรวงสาธารณสุข ที่มีหน้าที่และความรับผิดชอบโดยตรงศึกษาวิจัยและพัฒนาทางห้องปฏิบัติการเพื่อสนับสนุนการแก้ไขปัญหาด้านการสาธารณสุขและเศรษฐกิจของประเทศ รวมทั้งตรวจวิเคราะห์เพื่อประเมินความเสี่ยงและเตือนภัยทางสุขภาพ เป็นต้น
มีการปรับปรุงเปลี่ยนแปลงโครงสร้างหลายครั้ง เพื่อให้เกิดความเหมาะสมกับภาระหน้าที่ และให้ทันต่อสภาพความเปลี่ยนแปลงโครงสร้างหลายครั้ง เพื่อให้เกิดความเหมาะสมกับภาระหน้าที่ และให้ทันต่อสภาพความเปลี่ยนแปลงทางด้านเทคโนโลยีสังคมและสิ่งแวดล้อม
กรมวิทยาศาสตร์การแพทย์ได้ก่อตั้งขึ้นตามพระราชกฤษฏีกาจัดระเบียบราชการ กรมวิทยาศาสตร์การแพทย์ ประกอบด้วยส่วนราชการภายใน 6 กอง คือ สำนักเลขานุการ กองเคมี กองชันสูตรโรค กองโอสถศาลา (โอนมาจากกรมสาธารณสุข กระทรวงมหาดไทย) กองเภสัชกรรม และโรงงานเภสัชกรรม (โอนมาจากกรมวิทยาศาสตร์ กระทรวงเศรษฐการ)
ได้มีพระราชกฤษฏีกาแบ่งส่วนราชการของกรมวิทยาศาสตร์การแพทย์ออกเป็น 6 กองคือ สำนักเลขานุการกรม กองโอสถศาลา กองชันสูตรทางการแพทย์ (เปลี่ยนชื่อมาจากกองชันสูตรโรค) กองวิจัยทางแพทย์ กองวิเคราะห์ยาและกองวิเคราะห์อาหารและเครื่องดื่ม (3 กองนี้แยกมาจากกองเภสัชกรรมเดิม) สำหรับกองเคมีได้ยุบไป เนื่องจากงานส่วนใหญ่เป็นงานที่กรมวิทยาศาสตร์กระทรวงเศรษฐการดำเนินการอยู่แล้ว และเป็นงานที่ซ้ำซ้อนกันส่วนโรงงานเภสัชกรรมนั้นได้แยกออกไปเป็นรัฐวิสาหกิจ คือ องค์การเภสัชกรรมในปัจจุบัน ในระหว่าง พ.ศ. 2506 จนถึง 2510 กรมวิทยาศาสตร์การแพทย์ได้ทำการทดลอง วางแผนพัฒนาปรับปรุงการแบ่งส่วนราชการเป็นการภายใน
ได้มีพระราชกฤษฏีกาแบ่งส่วนราชการกรมวิทยาศาสตร์การแพทย์ เมื่อวันที่ 6 ก.พ. 2533 แบ่งส่วนราช การออกเป็น 16 หน่วยงาน คือ สำนักงานเลขานุการกรม กองกีฏวิทยาทางการแพทย์ การป้องกันอันตรายจากรังสี กองพยาธิวิทยาคลินิก กองพิษวิทยา กองมาตรฐานชันสูตรสาธารณสุข กองวิเคราะห์อาหาร กอง วิจัยทางแพทย์ สถาบันวิจัยไวรัส ศูนย์วิทยาศาสตร์การแพทย์ 1 สงขลา ศูนย์วิทยาศาสตร์การแพทย์ 2 ชลบุรี ศูนย์วิทยาศาสตร์การแพทย์ 3 นครราชสีมา ศูนย์วิทยาศาสตร์การแพทย์ 4 ขอนแก่น ศูนย์วิทยาศาสตร์การแพทย์ 5 เชียงใหม่ ศูนย์วิทยาศาสตร์การแพทย์ 6 พิษณุโลก
ได้มีการปฏิรูประบบราชการและมีการปรับปรุงส่วนราชการตามกฎกระทรวงสาธารณสุข เมื่อวันที่ 9 ตุลาคม 2545 เป็น 22 หน่วยงาน คือ สำนักงานเลขานุการกรม กองเครื่องสำอางและวัตถุอันตราย กองชีววัตถุ กองแผนงานและวิชาการ กองรังสีและเครื่องมือแพทย์ สถาบันวิจัยวิทยาศาสตร์สาธารณสุข สถาบันวิจัยสมุนไพร สำนักคุณภาพและความปลอดภัยอาหาร สำนักมาตรฐานห้องปฏิบัติการ สำนักยาและวัตถุเสพติด และศูนย์วิทยาศาสตร์การแพทย์ 12 แห่ง ประกอบด้วย ศูนย์วิทยาศาสตร์การแพทย์ชลบุรี ศูนย์วิทยาศาสตร์การแพทย์ตรัง ศูนย์วิทยาศาสตร์การแพทย์สงขลา ศูนย์วิทยาศาสตร์การแพทย์สุราษฎร์ธานี ศูนย์วิทยาศาสตร์การแพทย์ขอนแก่น ศูนย์วิทยาศาสตร์การแพทย์นครราชสีมา ศูนย์วิทยาศาสตร์การแพทย์อุดรธานี ศูนย์วิทยาศาสตร์การแพทย์อุบลราชธานี ศูนย์วิทยาศาสตร์การแพทย์เชียงใหม่ ศูนย์วิทยาศาสตร์การแพทย์นครสวรรค์ ศูนย์วิทยาศาสตร์การแพทย์พิษณุโลก ศูนย์วิทยาศาสตร์การแพทย์สมุทรสงคราม
กรมวิทยาศาสตร์การแพทย์ได้มีการขยายตัวเพิ่มขึ้น ทางด้านวิชาการและบริการจึงได้มีการเพิ่มศูนย์วิทยาศาสตร์การแพทย์ขึ้นจาก 12 เป็น 14 แห่ง ได้แก่ ศูนย์วิทยาศาสตร์การแพทย์เชียงราย และศูนย์วิทยาศาสตร์การแพทย์ภูเก็ต ซึ่งจากเดิมทั้ง 2 ศูนย์เคยเป็นสาขาของศูนย์วิทยาศาสตร์การแพทย์เชียงใหม่ และศูนย์วิทยาศาสตร์การแพทย์สงขลาตามลำดับ
รักแร็ต
รักแร็ต () เป็นการ์ตูนทางช่องนิคคาโลเดียน ตอนแรกฉายเมื่อวันที่ 11 สิงหาคม พ.ศ. 2534 ส่วนตอนอวสานฉายเมื่อวันที่ 1 สิงหาคม พ.ศ. 2547 และเป็นการ์ตูนที่ออกอากาศยาวนาน 13 ปี
พระเจ้าราชวรวงศ์เธอ พระองค์เจ้าจำเริญ
พระเจ้าราชวรวงศ์เธอ พระองค์เจ้าจำเริญ หรือ พระองค์เปีย (6 สิงหาคม พ.ศ. 2393 — 13 กันยายน พ.ศ. 2450) พระราชธิดาพระองค์ที่ 32 ในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดากลีบ
พระเจ้าราชวรวงศ์เธอ พระองค์เจ้าจำเริญ ประสูติเมื่อวันอังคารที่ 6 สิงหาคม พ.ศ. 2393 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดากลีบ พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าน้องยาเธอ เจ้าฟ้ากรมขุนอิศเรศรังสรรค์ เมื่อแรกประสูติจึงดำรงพระยศเป็น "หม่อมเจ้าจำเริญ" หลังจากพระราชบิดาได้รับพระราชทานบวรราชาภิเษกเป็นพระบาทสมเด็จพระปิ่นเกล้าเจ้าอยู่หัวแล้วจึงเลื่อนเป็น "พระเจ้าหลานเธอ พระองค์เจ้าจำเริญ"
พระองค์เจ้าจำเริญ ทรงเป็นพระราชธิดาพระองค์โปรดด้วยทรงประสูติจากเจ้าจอมมารดากลีบพระสนมเอก เซอร์จอห์น เบาว์ริงได้บันทึกถึงพระองค์เจ้าจำเริญว่า
""...ประทานให้ข้าพเจ้ารู้จักลูกเธอ ตัวโปรดที่เรียกว่า เปีย (Pia) ได้เฝ้าอยู่ด้วย และว่ามีลูกเธออยู่ในราวยี่สิบองค์ องค์ใหญ่ ชื่อย็อช เป็นผู้ดีหนุ่มที่ฉลาดอายุได้สิบแปดปี เราได้เห็นจอมมารดาของเปียมาแอบยืนดูที่ประตู เปียแต่งตัวด้วยเครื่องทองและเพชรมาก แต่เมื่อเข้ามาใกล้กระทำให้เสื้อผ้าเราเปื้อนเหลืองด้วยขมิ้น...""
บันทึกของจอห์น เบาว์ริง เล่าถึงพระองค์เจ้าหญิงที่มีพระนามว่า "เปีย" ว่าเป็นลูกเธอองค์โปรด และว่าเห็นจอมมารดาของพระองค์เปีย มายืนแอบดูอยู่ข้างพระทวาร เป็นบันทึกเมื่อเข้าเฝ้าฯค่ำวันที่ 18 เมษายน พ.ศ. 2398 ครั้นวันที่ 21 เมษายน เวลาบ่าย 4-5 โมงก็ได้เข้าเฝ้าฯ วังหน้า ณ พระที่นั่งอิศเรศราชานุสรณ์อีกครั้งหนึ่งจอห์น เบาว์ริง ได้กล่าวถึงพระองค์เปียอีกว่า
""...วังหน้ามักจะทรงหลีกไม่ค่อยรับสั่งถึงเรื่องทางราชการแผ่นดิน วังหน้ามีลูกเธอด้วยเจ้าจอมคนเดียวถึงเจ็ดองค์ เจ้าจอมคนนั้น เป็นตัวโปรด และได้มาคลานคอยแอบดูอยู่ที่ข้างประตูในเวลาที่ข้าพเจ้าหยอกล้อเล่นอยู่กับลูกเธอพระองค์หญิงเล็กที่เรียกว่า "เปีย" ซึ่งชอบข้าพเจ้า และได้เอาพวกมาลัยดอกไม้หอมมาสวมมือให้ข้าพเจ้า วันนี้เปียได้ทรงเครื่องอย่างฝรั่ง แต่ดูเหมือนว่าจะเดือดร้อน ด้วยเครื่องแต่งทองเกะกะมากนัก...""
พระเจ้าราชวรวงศ์เธอ พระองค์เจ้าจำเริญ สิ้นพระชนม์ในรัชกาลที่ 5 เมื่อวันศุกร์ที่ 13 กันยายน พ.ศ. 2450 พระชันษา 58 ปี พระราชทานเพลิงพระศพ ณ พระเมรุวัดสระเกศ เมื่อวันที่ 22 กุมภาพันธ์ พ.ศ. 2451
วิทยาลัยเทคโนโลยีพาณิชยการลานนาเชียงใหม่
1.ระดับประกาศนียบัตรวิชาชีพ (ปวช.) หลักสูตร 3 ปี รับผู้จบ ม.3 หรือเทียบเท่าเข้าเรียนในระบบปกติ ได้แก่
2.ระดับประกาศนียบัตรวิชาชีพชั้นสูง (ปวส.) หลักสูตร 2 ปี รับผู้จบ ปวช. ม.6 หรือเทียบเท่าเข้าเรียบระบบปกติ ได้แก่
98/12 หมู่ 2 ถ.โพธาราม (เจ็ดยอด) ต.ช้างเผือก อ.เมือง จ.เชียงใหม่ 50300 โทร.(053)210057-8 Fax : (053)225181
พระราชวรวงศ์เธอ พระองค์เจ้าปฐมพิสมัย
พระราชวรวงศ์เธอ พระองค์เจ้าปฐมพิสมัย (7 สิงหาคม พ.ศ. 2405 — 9 กุมภาพันธ์ พ.ศ. 2421) พระราชธิดาพระองค์ที่ 3 ในกรมพระราชวังบวรวิไชยชาญประสูติแต่จอมมารดากรุด
พระราชวรวงศ์เธอ พระองค์เจ้าปฐมพิสมัย ประสูติเมื่อวันพฤหัสบดีที่ 7 สิงหาคม พ.ศ. 2405 เป็นพระราชธิดาในกรมพระราชวังบวรวิไชยชาญประสูติแต่จอมมารดากรุด ทรงเป็นพระราชธิดาเพียงพระองคืเดียวที่ประสูติก่อนที่พระราชบิดาจะได้อุปราชาภิเษก เมื่อแรกประสูติจึงมีพระยศเป็น "หม่อมเจ้าปฐมพิสมัย" ต่อมาเมื่อพระราชบิดาได้รับพระราชทานอุปราชาภิเษกเป็นกรมพระราชวังบวรสถานมงคลแล้วจึงเลื่อเป็น "พระวรวงศ์เธอ พระองค์เจ้าปฐมพิสมัย"
พระองค์เจ้าปฐมพิสมัย ทรงได้รับพระราชทานโสกันต์ในพระบรมมหาราชวังร่วมกับพระเจ้าลูกเธอในพระบาทสมเด็จพระจอมเกล้าเจ้าอยู่หัวซึ่งทรงมีพระชันษาไล่เลี่ยกันหลายพระองค์
พระราชวรวงศ์เธอ พระองค์เจ้าปฐมพิสมัย สิ้นพระชนม์ในรัชกาลที่ 5 เมื่อวันอาทิตย์ที่ 9 กุมภาพันธ์ พ.ศ. 2421 พระชันษา 17 ปี
พ.ศ. 2425 ในงานสมโภชพระนครครบรอบร้อยปี พระบาทสมเด็จพระจุลจอมเกล้าเจ้าอยู่หัวทรงโปรดฯ ให้บำเพ็ญพระราชกุศลในพระราชวังบวรสถานมงคลเพื่ออุทิศถวายกรมพระราชวังบวรสถานมงคลทั้ง 3 พระองค์ พระบาทสมเด็จพระปิ่นเกล้าเจ้าอยู่หัว และเจ้านายวังหน้าอีกหลายพระองค์ ในครั้งนั้นได้เชิญพระอัฐพระองค์เจ้าปฐมพิสมัยด้วย ปรากฏความใน "ตำนานวังหน้า" ว่า
""...ในการพระราชกุศลครั้งนี้ สมเด็จบรมบพิตรพระราชสมภารเจ้า ทรงพระปรารภพระบรมญาติราชสัมพันธวงษ์เธอ แลพระเจ้าบวรวงษ์ เธอ แลพระเจ้าวรวงษ์เธอ อันมีพระอัษฐิประดิษฐานอยู่ในพระราชวัง บวร ฯ แลในวังต่าง ๆ ซึ่งได้ดำรงพระยศเปนพระองค์เจ้าต่างกรม ฤๅ ที่ได้ทรงรู้จักคุ้นเคย โปรดให้เชิญพระอัษฐิมาประดิษฐาน ทรง บำเพ็ญพระราชกุศลด้วยณบัดนี้... พระวรวงษ์ เธอชั้น ๕ พระองค์เจ้าปฐมพิศมัย อันเปนพระธิดาใหญ่ในกรม พระราชวังบวร ฯ ๑ รวม ๒๕ พระองค์ มาตั้งในพระที่นั่งพุทไธสวรรย์ แล้วทรงบำเพ็ญพระราชกุศล โปรดให้นิมนต์พระสงฆ์มีพระราชาคณะ เปนประธาน ๔๕ รูป มารับพระราชทานฉัน แล้วพระราชทานไตรจีวร ๒๔ รูป ทรงพระราชอุทิศเปนส่วน ๆ...""
มิสแกรนด์ลาว
มิสแกรนด์ลาว (, ) เป็นการประกวดนางงามระดับประเทศของประเทศลาว จัดขึ้นเป็นครั้งแรกเมื่อปี ค.ศ. 2017 ปัจจุบันดำเนินการจัดประกวดโดย บริษัท มิสลาว จำกัด (Miss Lao Co., Ltd.) ผู้รับผิดชอบดำเนินการจัดประกวดมิสแกรนด์ลาว ทั้งนี้ การประกวดมิสแกรนด์ลาวมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์อินเตอร์เนชันแนลและมิสอินเตอร์เนชันแนล โดยมีการถ่ายทอดสดการประกวดผ่านทางสถานีโทรทัศน์แห่งชาติลาว ช่อง 1
ผู้ดำรงตำแหน่งมิสแกรนด์ลาวคนแรก คือ จินนาลี นอละสิง (Chinnaly Nolasing) จากแขวงนครหลวงเวียงจันทน์ และได้เข้าร่วมการประกวดมิสแกรนด์อินเตอร์เนชันแนล 2017 ซึ่งถือว่าเป็นการประกวดมิสแกรนด์อินเตอร์เนชันลแนลครั้งที่ 5 เธอสามารถผ่านเข้ารอบ 20 คนสุดท้ายในการประกวดดังกล่าวได้ ส่วนผู้ดำรงตำแหน่งมิสแกรนด์ลาวคนปัจจุบัน คือ นบพะลัด สีไกพัก (Nobphalat Sykaiyphack) จากแขวงนครหลวงเวียงจันทน์ ซึ่งได้รับตำแหน่งจากการประกวดมิสแกรนด์ลาว 2018 เมื่อวันที่ 25 มีนาคม ค.ศ. 2018 และได้เป็นตัวแทนเข้าร่วมการประกวดมิสแกรนด์อินเตอร์เนชันแนล 2018 ในช่วงเดือนตุลาคม ค.ศ. 2018
สัญลักษณ์สี
สัญลักษณ์สีมิสแกรนด์ลาว 2018 ( 2018; 2018) เป็นการประกวดนางงามระดับประเทศของประเทศลาว (สาธารณรัฐประชาธิปไตยประชาชนลาว) และถือเป็นการประกวดมิสแกรนด์ลาวครั้งที่ 2 ผู้ที่ได้ตำแหน่งชนะเลิศจะได้เป็นตัวแทนจากประเทศลาวในการประกวดมิสแกรนด์อินเตอร์เนชันแนล 2018 ส่วนผู้ที่ได้รับรางวัลรองชนะเลิศอันดับที่ 1 จะได้เข้าร่วมการประกวดมิสอินเตอร์เนชันแนล 2018 ตามลำดับ ทั้งนี้ มิสแกรนด์ลาว 2018 มีการจัดการประกวดรอบสุดท้ายถูกจัดขึ้น ณ ศูนย์การค้า ไอเต็กมอร์, นครหลวงเวียงจันทน์ เมื่อวันที่ 24 มีนาคม ค.ศ. 2018 ผู้ชนะการประกวดในครั้งนี้ คือ นบพะลัด สีไกพัก (ນົບພະລັດ ສີໄກພັກ/Nobphalat Sykaiyphack) จากแขวงนครหลวงเวียงจันทน์ ซึ่งได้รับการมอบสายสะพายและมงกุฎโดย จินนาลี นอละสิง – มิสแกรนด์ลาว 2017 และเธอจะต้องเข้าร่วมการประกวดมิสแกรนด์อินเตอร์เนชันแนล 2018 ในช่วงเดือนตุลาคมของปี ค.ศ. 2018
สัญลักษณ์สีผู้ที่ผ่านรอบคัดเลือกเข้าสู่รอบ 12 คนสุดท้ายของการประกวดมิสแกรนด์ลาว 2018 มีรายชื่อดังต่อไปนี้:
มิสแกรนด์ลาว 2017 ( 2017; 2017) เป็นการประกวดนางงามระดับประเทศของประเทศลาว (สาธารณรัฐประชาธิปไตยประชาชนลาว) และถือเป็นการประกวดมิสแกรนด์ลาวครั้งที่ 1 ผู้ที่ได้ตำแหน่งชนะเลิศจะได้เป็นตัวแทนจากประเทศลาวในการประกวดมิสแกรนด์อินเตอร์เนชันแนล 2017 ส่วนผู้ที่ได้รับรางวัลรองชนะเลิศอันดับที่ 1,2,3 และ 4 จะได้เข้าร่วมการประกวดมิสอินเตอร์เนชันแนล 2017, มิสซูปราเนชันแนล 2018 และ มิสไชนาอาเซียนอิมเมจเพเจ้นท์ 2017 ตามลำดับ ทั้งนี้ มิสแกรนด์ลาว 2017 มีการจัดการประกวดรอบสุดท้ายถูกจัดขึ้น ณ ศูนย์นิทรรศการและการประชุมนานาชาติลาว (Lao-ITECC Exhibition Center), เมืองไชยเชษฐา, นครหลวงเวียงจันทน์ เมื่อวันที่ 15 กรกฎาคม ค.ศ. 2017 ผู้ชนะการประกวดในครั้งนี้ คือ จินนาลี นอละสิง (ຈິນນາລີ ນໍລະສິງ/Chinnaly Nolasing) จากแขวงนครหลวงเวียงจันทน์ ซึ่งได้รับการมอบสายสะพายและมงกุฎโดย อาริสกา ปูตรี เปอร์ตีวี – มิสแกรนด์อินเตอร์เนชันแนล 2016 ต่อมาเธอได้เข้าร่วมการประกวดมิสแกรนด์อินเตอร์เนชันแนล 2017 ในช่วงเดือนตุลาคมที่ประเทศเวียดนาม ซึ่งเธอสามารถทำผลงานได้ถึงรอบ 20 คนสุดท้าย
นอกจากนี้ผู้ที่เข้ารอบในลำดับต่างๆของการประกวดมิสแกรนด์ลาว 2017 ยังถูกแต่งตั้งจากผู้อำนวยการองค์กรมิสแกรนด์ลาวให้เข้าร่วมการประกวดบนเวทีระดับนานาชาติอื่นในฐานะตัวแทนจากประเทศลาว ดังรายชื่อต่อไปนี้สัญลักษณ์สี ผู้ที่ผ่านรอบคัดเลือกเข้าสู่รอบ 20 คนสุดท้ายของการประกวดมิสแกรนด์ลาว 2017 มีรายชื่อดังต่อไปนี้:
MISS GRAND LAOS ມີສແກຣນລາວ ที่เฟซบุ๊ก
MISS GRAND LAOS ມີສແກຣນລາວ ที่อินสตาแกรม
เดอะแฟร์ลี่อ๊อดพาเร้นท์
เดอะแฟร์ลี่อ๊อดพาเร้นท์ หรือ ครอบครัวกายสิทธิ์ () เป็นการ์ตูนทางช่อง นิคคาโลเดียน สร้างโดย บุตช์ ฮาร์ตแมน ออกอากาศครั้งแรกเมื่อวันที่ 30 มีนาคม พ.ศ. 2544 ต่อมาก็ย้ายออกกากาศทางช่อง Nicktoons เมื่อปี พ.ศ. 2560 จนกระทั่งยุติการออกอากาศเมื่อวันที่ 26 กรกฎาคม ปีเดียวกัน และเป็นการ์ตูนที่ออกอากาศยาวนานถึง 16 ปี ในก่อนหน้านั้นออกอากาศตอนแรกสุดใน Oh Yeah! Cartoons เมื่อปี 2541 จนถึงปี 2544
ในวันที่ 8 กุมภาพันธ์ พ.ศ. 2561, บุตช์ ฮาร์ตแมน เป็นนักทำแอนิเมชั่น ที่ได้ประกาศลาออกจากนิคคาโลเดียน
เดอะลาวด์เฮ้าส์
เดอะลาวด์เฮ้าส์ หรือ บ้านดัง () เป็นการ์ตูนทางช่องนิคคาโลเดียน ออกอากาศครั้งแรกเมื่อวันที่ 2 พฤษภาคม พ.ศ. 2559
แกร์วิตี้ฟอล
แกร์วิตี้ฟอล () เป็นการ์ตูนทางช่อง ดิสนีย์แชนแนล และ ดิสนีย์เอ็กซ์ดี ฉายตอนแรกเมื่อวันที่ 15 มิถุนายน พ.ศ. 2555 จนถึงวันที่ 15 กุมภาพันธ์ พ.ศ. 2559 และเคยออกอากาศในรายการดิสนีย์คลับ ทางช่อง 7 สี
มีชา
มีชา () หรือเป็นที่รู้จักในชื่อ มีชคา () หรือ โอลิมปิสกีมีชคา () เป็นชื่อของ ตัวนำโชค รูปร่างหมีรัสเซีย ของโอลิมปิกฤดูร้อน 1980 ตัวนำโชคถูกออกแบบโดยนักเขียนหนังสือเด็ก Victor Chizhikov
มีชา ถือว่าเป็นเป็น ตัวนำโชค ตัวแรกของมหกรรมกีฬา ตุ๊กตามีชายังถูกใช้ในพิธีเปิดและพิธีปิดของโอลิมปิก และยังมีการทำเป็นแอนิเมชันเรื่องสั้น (แอนิเมชันโดย โซยุซมุลต์ฟิล์ม) และแอนิเมชันโทรทัศน์ (แอนิเมชันโดย Nippon Animation) นอกจากนี่ มีชา ยังไม่ใช่ตัวนำโชคของกีฬาโอลิมปิกเพียงอย่างเดียว มีชา ยังเป็นตัวนำโชคของ ฟุตบอลโลก และ มหกรรมกีฬาอื่น ๆ
มีชาเดอะลิตเทิลแบร์ () เป็นอะนิเมะโทรทัศน์ สร้างโดย Nippon Animation โดยออกอากาศในประเทศญี่ปุ่นทางโทรทัศน์ TV Asahi ตั้งแต่วันที่ 6 ตุลาคม 1979 ถึงวันที 5 เมษายน 1980
อะนิเมะได้แรงบัลดาลใจจากตัวนำโชค สำหรับงาน โอลิมปิกฤดูร้อน 1980 ที่จัตในกรุงมอสโก แต่ละตอนมีความยาว 24 นาที อะนิเมะออกอากาศทาง TV Asahi ตั้งแต่วันที่ 6 ตุลาคม 1979 ถึงวันที 5 เมษายน 1980 ตัวนำโชคดั้งเดิมถูกออกแบบโดยนักเขียนหนังสือเด็ก Victor Chizhikov
หลวงอิศรางกูรเสนีย์ (หม่อมหลวงแช่ม อิศรางกูร)
ร้อยเอก พลอากาศตรี หลวงอิศรางกูรเสนีย์ (หม่อมหลวงแช่ม อิศรางกูร) (11 มิถุนายน พ.ศ. 2440 - 27 พฤษภาคม พ.ศ. 2518) อดีตรองเสนาธิการทหารอากาศ
ร้อยเอก พลอากาศตรี หลวงอิศรางกูรเสนีย์ เป็นบุตรหม่อมราชวงศ์ลินลา อิศรางกูร กับนางหนู อิศรางกูร ณ อยุธยา เกิดเมื่อวันที่ 11 มิถุนายน พ.ศ. 2440 ตรงกับวันศุกร์ ขึ้น 12 คํ่า เดือน 7 ปีระกา ณ หมู่บ้านหนองนางวัว ตำบลทองหลาง อำเภอบ้านนา จังหวัดนครนายกได้ทำการสมรสกับนางสาวจินดา วิชัยมนูสาร ธิดาหลวงวิชัยมนูสาร กับนางเงิน วิชัยมนูสาร เมื่อ พ.ศ. 2474 ร้อยเอก พลอากาศตรี หลวงอิศรางกูรเสนีย์มีบุตรธิดา รวม 2 คน
พลอากาศตรี หลวงอิศรางกูรเสนีย์ มีหลานตา 2 คน
ออกจากราชการ เมื่อวันที่ 31 ธันวาคม พ.ศ. 2492
ร้อยเอก พลอากาศตรี หลวงอิศรางกูรเสนีย์ ได้เริ่มป่วยด้วยโรคมะเร็งปอด เมื่อปลายปี พ.ศ. 2517 และได้ถึงแก่อนิจกรรมในวันที่ 27 พฤษภาคม พ.ศ. 2518 เวลา 21.45 น. ณ โรงพยาบาลพระมงกุฎเกล้า
เดอะพาวเวอร์พัฟฟ์เกิลส์ (ซีรีส์โทรทัศน์ พ.ศ. 2559)
เดอะพาวเวอร์พัฟฟ์เกิลส์ () เป็นการ์ตูนจากสหรัฐอเมริกา เขียนโดย เคร็ก แมคแครกเกน
เริ่มออกอากาศทางการ์ตูนเน็ตเวิร์ก ได้ออกอากาศในวันที่ 4 เมษายน พ.ศ. 2559 (ค.ศ. 2016) ถึง ปัจจุบัน ปัจจุบันยังคงฉายที่ช่องบูมเมอแรง (ประเทศไทย)
บัตเตอร์สกอตช์
บัตเตอร์สกอตช์ () เป็นขนมหวานที่มีส่วนผสมหลักคือน้ำตาลแดงและเนย บางครั้งอาจผสมน้ำเชื่อมข้าวโพด, ครีม, วานิลลาและเกลือ สูตรแรก ๆ ที่พบในช่วงกลางศตวรรษที่ 19 ใช้กากน้ำตาลแทนน้ำตาล บัตเตอร์สกอตช์คล้ายกับทอฟฟี แต่ต่างกันที่ระดับความเดือดของน้ำตาล โดยบัตเตอร์สกอตช์จะเป็นระดับ soft crack ส่วนทอฟฟีจะเป็นระดับ hard crack
บัตเตอร์สกอตช์ใช้เป็นส่วนผสมในลูกกวาดและพุดดิง ใส่ในคุกกี้แบบเดียวกับช็อกโกแลตชิป หรือแต่งรสชาติของเหล้าหวาน ซอสบัตเตอร์สกอตช์ใช้เป็นซอสของหวาน โดยเตรียมได้จากการเคี่ยวน้ำตาลแดงที่อุณหภูมิ 116 °C กับเนยและครีม
ที่มาของคำว่า butterscotch ยังไม่เป็นที่แน่ชัด โดยอาจมาจากคำว่า scotch ซึ่งแปลว่า ตัด, แบ่ง เนื่องจากขนมหวานชนิดนี้ต้องตัดแบ่งก่อนนำไปทำให้แข็ง หรืออาจเพี้ยนมาจากคำว่า scorch ซึ่งแปลว่า เผา, เปลี่ยนเป็นสีน้ำตาลเนื่องจากความร้อน
บัตเตอร์สกอตช์ถูกกล่าวถึงครั้งแรกโดยเกี่ยวข้องกับขนมหวานจากเมืองดองคัสเตอร์ในมณฑลยอร์กเชอร์ ในปี ค.ศ. 1848 หนังสือพิมพ์ลิเวอร์พูลเมอร์คิวรีตีพิมพ์สูตร "บัตเตอร์สกอตช์ดองคัสเตอร์" มีส่วนผสมคือ "เนย
1 ปอนด์, น้ำตาล 1 ปอนด์, กากน้ำตาล 1/4 ปอนด์ นำมาเคี่ยวรวมกัน" (เนยและน้ำตาลอย่างละ 450 กรัมและกากน้ำตาล 110 กรัม)
ในปี ค.ศ. 1851 บัตเตอร์สกอตช์ดองคัสเตอร์ถูกขายให้กับบริษัทเอส. พาร์กินสันแอนด์ซันส์ ซึ่งทำการค้าในชื่อดองคัสเตอร์เชิร์ช บัตเตอร์สกอตช์ของพาร์กินสันเคยได้รับการถวายแด่สมเด็จพระราชินีนาถเอลิซาเบธที่ 2 แห่งสหราชอาณาจักร ในปี ค.ศ. 1948 (ในขณะนั้นทรงเป็นดัชเชสแห่งเอดินบะระ) และเจ้าหญิงแอนน์ พระราชกุมารีในปี ค.ศ. 2007
โรงเรียนเวียงคำวิทยาคาร
โรงเรียนเวียงคำวิทยาคาร (อักษรย่อ: ว.ค.) เป็นโรงเรียนมัธยมประจำตำบลเวียงคุก ปัจจุบันจัดการศึกษาระดับมัธยมศึกษารูปแบบสหศึกษา โดยจัดการเรียนการสอนเป็นหลักสูตรส่งเสริมความเป็นเลิศทางด้านวิทยาศาสตร์และคณิตศาสตร์
กระทรวงศึกษาธิการได้ประกาศจัดตั้ง โรงเรียนเวียงคำวิทยาคาร เมื่อวันที่ 9 มีนาคม 2526 โดยใช้ที่ดินของราชพัสดุ ที่สำนักงานไร่ยาสูบหนองคายครอบครองอยู่จำนวน 37 ไร่
ปี พ.ศ. 2527 ได้รับงบประมาณสร้าง
ปี พ.ศ. 2528 ได้รับงบประมาณสร้าง
ปี พ.ศ. 2530 ได้รับงบประมาณสร้าง
โรงเรียนเวียงคำวิทยาคาร ได้เข้าโครงการขยายโอกาสทางการศึกษาระดับมัธยมศึกษาตอนต้น สังกัดกรมสามัญศึกษา (ค.อมต.สศ.) รุ่นที่ 1
การจัดการเรียนการสอน จัดแบบสหศึกษา เปิดสอนในระดับมัธยมศึกษาตอนต้น ตั้งแต่ปีการศึกษา 2526 เป็นต้นมา และในปีการศึกษา 2540 ได้รับอนุมัติให้เปิดสอนระดับมัธยมศึกษาตอนปลาย
มิสแกรนด์ตราด
มิสแกรนด์ตราด () เป็นการประกวดนางงามของจังหวัดตราด จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย ธนภัทร แซ่อึ้ง ผู้อำนวยการกองประกวดมิสแกรนด์ตราด ทั้งนี้ การประกวดมิสแกรนด์ตราดมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ตราดคนปัจจุบัน คือ คาริน่า มูลเลอร์ ซึ่งได้รับตำแหน่งเมื่อวันที่ 31 มีนาคม พ.ศ. 2561 ณ โรงแรมนิวแทรเวิลลอด์จ จันทบุรี2018: ชุด ยุทธนาวีสดุดีวีชน ชุดบอกเล่าความเจ็บปวดครั้งตราดได้ตกเป็นเมืองขึ้นของฝรั่งเศสยาวนานกว่าสองปี แต่ด้วยพระปรีชาของรัชกาลที่5ทำให้จังหวัดตราดกลับมาเป็นของไทยได้ดังเดิม ยุทธนาวีสดุดีวีชิน เป็นชุดประจำรัชกาลที่5 ผสานกับรูปแบบของชุดสไตล์ฝรั่งเศสอย่างลงตัว เพื่อตอกย้ำว่าเรื่องราวของพระองค์ท่านและเรื่องราวทางประวัติศาสตร์มิเคยลืมเลือนไปจากใจของช่างตราดชั่วนิรันดร
2017: ชุดอัมตนิรันดร์กาลตำนานทับทิมไทย ได้รับแรงบันดาลใจจาก ทับทิมสยาม ซึ่งถูกขนานนามว่าเป็น ราชาแห่งอัญมณีไทย โดยได้มีการนำทับทิมมาสร้างสรรค์เป็นชุดประจำชาติผสานกับลายกนก
2016: ชุดเทวาพิสุทธิ์ ได้แรงบันดาลใจสร้างสรรค์จากคติความเชื่อของชาวพุทธที่ว่า ผู้ใดหมั่นสร้างแต่กรรมดีสั่งสมแต่กรรมดี เมื่อถึงคราวชีวาวายบุญกุศลนั้นก็จะนำพาผู้นั้นขึ้นสู่แดนสรวงสวรรค์ อันมีดวงจิตอันพิสุทธิ์ผุดผาด โดยชุดเทวาพิสุทธิ์นี้ ได้รังสรรค์จากผ้าไหมไทยสีขาว ผสมผสานกับลูกไม้อันขาวบริสุทธิ์ประดับตกแต่งด้วยลายกนก ประดับด้วยอัญมณีเพรชพลอยและไข่มุกซึ่งเป็นของดีประจำท้องทะเลจังหวัดตราด สอดแทรกด้วยดิ้นเงินซึ่งงดงามขาวสะอาดเปรียบประดุจเทวาพิสุทธิ์
ระบำมาร
ระบำมาร เป็นนวนิยายไทยแนวดราม่า จากบทประพันธ์ของ กฤษณา อโศกสิน ถูกนำมาสร้างเป็นละครโทรทัศน์มาแล้วถึง 2 ครั้งด้วยกัน
ครั้งแรกเมื่อปี พ.ศ. 2526 สร้างโดยช่อง 3 บทโทรทัศน์โดย นลินี สีตสุวรรณ นำแสดงโดย อุทุมพร ศิลาพันธ์, ดิลก ทองวัฒนา, ภิญโญ ทองเจือ ร่วมด้วยนักแสดงมากฝีมืออีกคับคั่ง
ต่อมานำกลับมาสร้างใหม่อีกครั้งโดยบริษัท บริษัท นีโน่ บราเดอร์ส จำกัด จำกัด บทโทรทัศน์โดย ตุณย์ กำกับการแสดงโดย รอน บรรจงสร้าง นำแสดงโดย ทัศนียา การสมนุช, อาทิตย์ ตั้งวิบูลย์พาณิชย์, วีรภาพ สุภาพไพบูลย์ ร่วมด้วยนักแสดงมากฝีมืออีกคับคั่ง ออกอากาศทุกวันพุธ-พฤหัสบดี เวลา 20.30 น. ต่อจากละคร สมิงจ้าวท่า เริ่มวันที่ 22 สิงหาคม พ.ศ. 2561 – 10 ตุลาคม พ.ศ. 2561
จอห์น โมลเดอร์-บราวน์
จอห์น โมลเดอร์-บราวน์ (เกิด 3 มิถุนายน ค.ศ. 1953) เป็นนักแสดงชาวอังกฤษ
เบเนดิกต์ เทย์เลอร์
เบเนดิกต์ เทย์เลอร์ (เกิด 18 เมษายน ค.ศ. 1960) เป็นนักแสดงชาวอังกฤษ
เดสมอนด์ เทสเตอร์
เดสมอนด์ เทสเตอร์ (17 กุมภาพันธ์ ค.ศ. 1919 – 31 ธันวาคม ค.ศ. 2002) เป็นนักแสดง พิธีกรชาวอังกฤษ
แจนิส อะแดร์
แจนิส อะแดร์ (25 พฤษภาคม ค.ศ. 1905 – 11 พฤศจิกายน ค.ศ. 1996) เป็นนักแสดงหญิงชาวอังกฤษ[./Janice_Adair#cite_note-1 [1]]
นีล อาร์เดน
นีล อาร์เดน (27 ธันวาคม ค.ศ. 1909 – 4 มิถุนายน ค.ศ. 2014) เป็นนักแสดงและนักเขียนชาวอังกฤษ[1]
ฟลอเรนซ์ อาร์ลิสส์
ฟลอเรนซ์ อาร์ลิสส์ เกิดปี ค.ศ. 1868 ที่เมืองลอนดอน ประเทศอังกฤษ เป็นนักแสดงหญิง เธอเสียชีวิตเมื่อวันที่ 11 มีนาคม ค.ศ. 1950 ที่กรุงลอนดอน
เอียน โคลิน
เอียน โคลิน (16 พฤษภาคม ค.ศ. 1910–1987) เป็นนักแสดงชายชาวอังกฤษ เริ่มแสดงภาพยนตร์ในช่วงคริสตทศวรรษที่ 1930
อะมีเลีย เคอร์ติส
อะมีเลีย เคอร์ติส (เกิด 28 สิงหาคม ค.ศ. 1972) เป็นนักแสดงหญิงชาวอังกฤษ เกิดที่เมืองสต็อกโฮล์ม ประเทศสวีเดน
แพทริก คูร์เวน
แพทริก คูร์เวน (14 ธันวาคม ค.ศ. 1884 – 31 พฤษภาคม ค.ศ. 1949) เป็นนักแสดงละครเวทีและนักแสดงภาพยนตร์ชาวอังกฤษ
ฟริทซ์ ท็อดท์
ฟริทซ์ ท็อดท์ () เป็นช่างวิศวกรการก่อสร้างชาวเยอรมัน, เจ้าหน้าที่นาซีระดับอาวุธโสซึ่งได้รับแต่งตั้งเป็น "ผู้ตรวจการใหญ่ทางหลวงเยอรมัน" ซึ่งคอยดูแลควบคุมการก่อสร้างออโตบาห์นในเยอรมัน ต่อมาได้เป็นรัฐมนตรีว่าการกระทรวงยุทโธปกรณ์และสรรพาวุธแห่งไรช์ เป็นผู้นำแนวคิดเศรษฐกิจแบบการทหารนำในช่วงเริ่มต้นของสงครามโลกครั้งที่สอง เขาได้ก่อตั้งองค์การของฮิตเลอร์ภายใต้ชื่อว่า "องค์การท็อดท์" กลุ่มวิศวกรรมทางทหารซึ่งได้จัดหาโรงงานอุตสาหกรรมโดยแรงงานเกณฑ์และบริหารการจัดการก่อสร้างทั้งหมดของค่ายกักกันในช่วงสุดท้ายของจักรวรรดิไรซ์ที่สาม เขาได้เสียชีวิตด้วยอุบัติเหตุเครื่องบินตกในปี ค.ศ. 1942.
คริสเตน ลี้
คริสเตน ลี้ (; เกิดเมื่อวันที่ 26 เมษายน พ.ศ. 2545) เป็นนักแสดงวัยรุ่นและนักพากย์ชาวอเมริกันที่รู้จักกันในผลงานของเธอ ให้เสียงเป็น บับเบิ้ลส์ จาก พาวเวอร์พัฟฟ์เกิลส์ ตั้งแต่ปี พ.ศ. 2559 (ค.ศ. 2016)
คริสเตน ลี้ เป็นนักพากย์เสียงในวิดีโอเกม และแสดงภาพยนตร์และโฆษณา
เจ้าหญิงฮะชิฮิโตะ
เจ้าหญิงฮะชิฮิโตะ ( ; ? – 16 มีนาคม 1208) เจ้าหญิงและจักรพรรดินีในจักรพรรดิญี่ปุ่นโดยพระองค์เป็นพระราชธิดาใน จักรพรรดิโจะเม จักรพรรดิองค์ที่ 34 ที่ประสูติแต่ จักรพรรดินีโคเงียวกุ จักรพรรดิองค์ที่ 35 และเป็นจักรพรรดินีใน จักรพรรดิโคโตะกุ จักรพรรดิองค์ที่ 36
สุสานหลวงฟูชิมิโมโมยามะ
สุสานหลวงฟูชิมิโมโมยามะ () เป็นสุสานหลวงที่ตั้งอยู่ในเขตฟูชิมิ นครเกียวโต จังหวัดเกียวโต ถูกสร้างขึ้นเมื่อ พ.ศ. 2455 เพื่อใช้เป็นที่ฝังพระบรมศพของจักรพรรดิเมจิ โดยบริเวณใกล้เคียงยังมีสุสานหลวงของจักรพรรดินีโชเก็ง อัครมเหสีในจักรพรรดิเมจิ
หม่อมนุ่ม นวรัตน ณ อยุธยา
หม่อมนุ่ม นวรัตน ณ อยุธยา หรือ หม่อมครูนุ่ม (สกุลเดิม: อภัยกุล; ถึงแก่กรรม พ.ศ. 2477) เป็นหม่อมใน พระเจ้าราชวรวงศ์เธอ กรมหมื่นสถิตย์ธำรงสวัสดิ์ เป็นนางละครในเจ้าคุณจอมมารดาเอม หม่อมครูนุ่มเป็นผู้วางรากฐาน และเป็นผู้ถ่ายทอดท่ารำละครตัวนาง ทั้งหมดของคณะละครวังสวนกุหลาบ
หม่อมนุ่ม นวรัตน ณ อยุธยา เป็นธิดาของหม่อมหลวงชื่น อภัยกุล กับหม่อมหลวงตาด (สกุลเดิม: เจษฎางกูร) ต่อมาได้เข้ามาเป็นตัวละครในเจ้าคุณจอมมารดาเอม ซึ่งคณะละครนั้นได้ตกทอดไปถึงกรมพระราชวังบวรวิไชยชาญพระราชโอรสในเจ้าคุณจอมมารดาเอม
ต่อมาได้เป็นหม่อมในพระเจ้าราชวรวงศ์เธอ พระองค์เจ้าเนาวรัตน์ กรมหมื่นสถิตย์ธำรงสวัสดิ์ พระอนุชาในกรมพระราชวังบวรวิไชยชาญ ต้นราชสกุลนวรัตน มีพระโอรสธิดาคือ
ภายหลังได้เข้ามาเป็นครูละครวังสวนกุหลาบ เป็นผู้วางรากฐาน และเป็นผู้ถ่ายทอดท่ารำละครตัวนาง ทั้งหมดของคณะละครวังสวนกุหลาบ ท่ารำเฉพาะบทบาท และท่ารำเพลงหน้าพาทย์ที่สำคัญของตัวละครนางเอก และนางรอง
หม่อมนุ่ม นวรัตน ณ อยุธยา ได้ถึงแก่กรรมเมื่อ พ.ศ. 2477 และได้ทำการฌาปนกิจศพเมื่อพฤษภาคม พ.ศ. 2477
วิชาความรู้จากหม่อมครูนุ่ม และใช้เป็นหลักสูตรการเรียนการสอนวิทยาลัยนาฏศิลป 12 แห่งทั่วประเทศ มีดังนี้
หม่อมนุ่ม มีลูกศิษย์คนสำคัญอาทิ ครูเฉลย ศุขะวณิช ศิลปินแห่งชาติ สาขาศิลปะการแสดง พ.ศ. 2530 และครูลมุล ยมะคุปต์
ธงชาติอันดอร์รา
ธงชาติอันดอร์รา เริ่มใช้เมื่อปี ค.ศ. 1866 เป็นธงสามสีประกอบด้วยสีน้ำเงิน สีเหลืองและสีแดง เรียงตามแนวตั้ง มีตราแผ่นดินของอันดอร์ราประดับตรงกลางแถบสีเหลือง โดยแถบสีเหลืองมีความกว้างกว่าแถบสีน้ำเงินและสีแดงเล็กน้อย
การออกแบบธงชาติอันดอร์รามีความเกี่ยวข้องกับธงชาติฝรั่งเศส, ธงแคว้นกาตาลุญญาและธงเทศบาลฟัว ซึ่งทั้งสามดินแดนติดต่อกับอันดอร์รา โดยลักษณะธงสามสีเรียงตามแนวตั้งคล้ายกับธงชาติฝรั่งเศส แถบตรงกลางที่กว้างกว่าอีกสองแถบคล้ายกับธงราชบัลลังก์อารากองในอดีตและแถบสีแดงสามแถบแนวตั้งบนตราแผ่นดินคล้ายกับธงเคาน์ตีฟัว รวมถึงสีน้ำเงินและสีแดงยังใช้ในธงชาติฝรั่งเศส (เทศบาลฟัว) ส่วนสีเหลืองและสีแดงใช้ในธงชาติสเปน (แคว้นกาตาลุญญา)
ธงชาติอันดอร์ราคล้ายกับธงชาติโรมาเนีย, ธงชาติมอลโดวาและธงชาติชาด แต่ต่างกันที่แถบบนธงของทั้งสามประเทศนั้นมีขนาดเท่ากัน
เจ้าชายฟุรุฮิโตะ โนะ โอเอะ
เจ้าชายฟุรุฮิโตะ โนะ โอเอะ ( ; ? – 7 ตุลาคม 1188) เจ้าชายและพระสัสสุระแห่งจักรพรรดิญี่ปุ่นโดยพระองค์เป็นพระราชโอรสใน จักรพรรดิโจะเม จักรพรรดิองค์ที่ 34 และเป็นพระสัสสุระ (พ่อตา) ใน จักรพรรดิเท็นจิ จักรพรรดิองค์ที่ 38 เนื่องจากพระธิดาของเจ้าชายฟุรุฮิโตะคือ ยะมะโตะฮิเมะ โนะ โอกิมิ ได้เข้าพิธีอภิเษกเป็นจักรพรรดินีในจักรพรรดิเท็นจิ
เจ้าชายฮะชิโกะ
เจ้าชายฮะชิโกะ ( ; 1105 – 28 พฤศจิกายน 1184) เจ้าชายแห่งราชวงศ์ญี่ปุ่นโดยเป็นพระราชโอรสองค์เดียวใน จักรพรรดิซุชุง จักรพรรดิองค์ที่ 32 ที่ประสูติแต่ โอโตะโมะ โนะ โคะเตะโกะ ซึ่งเป็นจักรพรรดินี
ภายหลังการปลงพระชนม์พระราชบิดาเมื่อ พ.ศ. 1135 พระองค์ได้นำกองทัพตระกูลโซะงะหนีไปยังชายฝั่งทะเลด้านตะวันตกและออกผนวชที่นั่น
วัดบึง (จังหวัดพระนครศรีอยุธยา)
วัดบึง ตั่งอยู่เลขที่ 7 บ้านบึงเหนือ หมู่ที่ 8 ตำบลวังแดง อำเภอท่าเรือ จังหวัดพระนครศรีอยุธยา สังกัดคณะสงฆ์มหานิกาย มีที่ดินวัด เนื้อที่ 31 ไร่ 3 งาน 31 ตารางวา
วัดบึงหรือวัดบ้านบึง สร้างขึ้นเป็นวัดนับตั่งแต่ พ.ศ. ๒๓๒๕ ได้มีนามวัดตามชื่อบ้านและโดยที่หมู่บ้านนี้มีบึงใหญ่ซึ่งเกิดจากการตกคุ้งของแม่น้ำป่าสัก จึงมีชื่อเรียกว่าบ้านบึง และได้รับพระราชทานวิสุงคามสีมาครั้งแรก พ.ศ. ๒๓๓๐ และเนื่องจากได้มีการสร้างอุโบสถหลังใหม่ จึงได้รับพระราชทานวิสุงคามสีมาครั้งสุดท้ายเมื่อ พ.ศ. ๒๕๔๐ ทางวัดยังเป็นที่ตั้งของโรงเรียนประถมศึกษา สังกัดสำนักงานเขตการศึกษา
ยุงเฟราย็อค
ยุงเฟราย็อค () เป็นช่องสันเขาที่มีชื่อเสียงของเทือกเขาแอลป์ ตั้งอยู่ในรัฐแบร์น ประเทศสวิตเซอร์แลนด์ ยุงเฟราย็อคมีความสูงเหนือระดับน้ำทะเล 3,466 เมตร นักท่องเที่ยวสามารถนั่งรถไฟสายยุงเฟราจากเมืองอินเทอร์ลาเคินไปจนถึงสถานีรถไฟยุงเฟราย็อคได้ สถานีรถไฟแห่งนี้ตั้งอยู่ที่ความสูง 3,454 เมตรจึงถือเป็นสถานีรถไฟที่ตั้งอยู่สูงที่สุดในยุโรป ยุงเฟราย็อคยังเป็นทางผ่านเพื่อไปสู่ยอดเขายุงเฟราที่ระดับความสูง 4,158 เมตร ซึ่งต้องเดินเท้าไปต่อเท่านั้น
ยุงเฟราย็อคยังเป็นที่ตั้งของหอดูดาวสฟิงคส์ ซึ่งเป็นหนึ่งในหอดูดาวที่อยู่สูงที่สุดในโลกที่ระดับความสูง 3,572 เมตร และยังเป็นที่ตั้งของสถานีทวนสัญญาณยุงเฟรา ซึ่งถือเป็นสถานีวิทยุที่อยู่สูงที่สุดในยุโรป
องค์การท็อท
องค์การท็อท () เป็นกลุ่มวิศวกรพลเรือนและทหารในนาซีเยอรมนีระหว่างปีค.ศ. 1933–45 ตั้งชื่อตามผู้ก่อตั้ง คือ ฟริทซ์ ท็อท (Fritz Todt) ซึ่งเป็นวิศวกรและเจ้าหน้าที่อาวุโสของนาซี องค์การนี้รับผิดชอบโครงการวิศวกรรมหลากหลายรูปแบบ ทั้งในประเทศเยอรมนีช่วงก่อนสงครามโลกครั้งที่สอง และในประเทศเยอรมนีกับดินแดนที่ถูกยึดครองในประเทศฝรั่งเศสและสหภาพโซเวียตช่วงเกิดสงครามแล้ว องค์การมีชื่อเสียงด้านลบเพราะใช้แรงงานเกณฑ์ นอกจากนี้ ในช่วงปี ค.ศ. 1943–45 อันเป็นระยะสุดท้ายของจักรวรรดิไรซ์ที่สาม องค์การยังเป็นผู้บริหารการก่อสร้างค่ายกักกันทั้งหมดเพื่อจัดหาแรงงานเกณฑ์ให้แก่อุตสาหกรรม
ฟิลิป บูเลอร์
ฟิลิป บูเลอร์(11 กันยายน ค.ศ. 1899 – 19 พฤษภาคม ค.ศ. 1945)เป็นเจ้าหน้าที่ระดับอาวุโสของพรรคนาซี,ผู้ได้เป็นทั้งไรชส์ไลเทอร์(ผู้นำของชาติ) และผู้นำของทำเนียบสำนักงานใหญ่ฟือเรอร์ของพรรคนาซี เขาได้ดำรงตำแหน่งเป็นเอสเอส-โอแบร์กรุพเพนฟือแรร์ในหน่วยอัลล์เกอไมเนอ เอ็สเอ็ส ผู้ที่มีหน้าที่รับผิดชอบจากโครงการการการุณยฆาตของนาซี คือ อัคซีโยน เท4 ที่ได้ทำการสังหารผู้พิการและเด็กไปมากกว่า 70,000 คนในนาซีเยอรมนี เช่นเดียวกันกับการเป็นผู้ร่วมก่อตั้งของโครงการอัคซีโยน 14เอฟ13, หรือเรียกว่า "Sonderbehandlung" ("การรักษาแบบพิเศษ") ซึ่งได้สังหารนักโทษค่ายกักกันไปจำนวน 15,000-20,000 คน
บูเลอร์ถูกจับกุมและคุมขัง เมื่อวันที่ 10 พฤษภาคม ค.ศ. 1945 โดยทหารอเมริกัน เขาได้ฆ่าตัวตาย เมื่อวันที่ 19 พฤษภาคม ค.ศ. 1945 ในขณะที่อยู่ในค่ายกักขังภายใต้การดูแลของสหรัฐที่ Zell am See ในออสเตรีย.
เจ้าหญิงอะซะฮะระ
เจ้าหญิงอะซะฮะระ ( ; 1322 – 14 พฤษภาคม 1360) เจ้าหญิงและเจ้าหญิงพระชายาในจักรพรรดิญี่ปุ่นโดยพระองค์เป็นพระราชธิดาใน จักรพรรดิคัมมุ จักรพรรดิองค์ที่ 50 ที่ประสูติแต่ เจ้าหญิงซะกะฮิโตะ พระราชธิดาใน จักรพรรดิโคนิง จักรพรรดิองค์ที่ 49 ซึ่งเป็นเจ้าหญิงพระชายาและเป็นเจ้าหญิงพระชายาใน จักรพรรดิเฮเซ จักรพรรดิองค์ที่ 51
วัดกระโดงทอง
ตั้งอยู่เลขที่ ๑ บ้านปลายนา หมู่ที่ ๗ ต.บ้านโพธิ์ อ.เสนา จ.พระนครศรีอยุธยา สังกัดคณะสงฆ์ มหานิกาย
ตั้งอยู่เลขที่ ๑ บ้านปลายนา หมู่ที่ ๗ ต.บ้านโพธิ์ อ.เสนา จ.พระนครศรีอยุธยา สังกัดคณะสงฆ์ มหานิกาย
มีที่ดินตั้งวัดเนื้อที่ ๒๕ ไร่ ๔๓ ตารางวา อาณาเขต ทิศเหนือและทิศใต้ ติดต่อกับทางสาธารณะทิศ ตะวันออกและตะวันตก ติดต่อกับแม่น้ำน้อย
มีที่ธรณีสงฆ์ จำนวน ๑ แปลง เนื่อที่ ๒๓ ไร่ ๒ งาน ๓๒ ตารางวา โฉนดเลขที่ ๘๒๑๗ พื้นที่ตั้งวัดเป็นที่ราบลุ่ม มีแม่น้ำโอบล้อมทางทิศตะวันออกและทิศตะวันตก
เท่าที่หลักฐานปรากฏ วัดกระโดงทองมีเจ้าอาวาสวัด รวมถึงรูปปัจจุบันด้วย มี ๑๐ รูป
อดีตเจ้าอาวาส มี ๙ รูป
๑. พระอาจารย์ช้าง
๒. พระอาจารย์แก่น
๓. พระอาจารย์ฟัก
๔. พระอาจารย์พวง
๕. พระอาจารย์มาก
๖. พระครูอุดมสมาจารย์
๗. พระครูชื้น จนทสุวณโณ
๘. พระครูวิบูลย์ธรรมศาสตร์
๙. พระครูพิลาศธรรมานุกูล
๑๐.พระครูวัชรสุวรรณากร เจ้าอาวาสรูปปัจจุบัน
มีพระประธานในอุโบสถ และหลวงปู่พระพุทธเกษร ประดิษฐานอยู่ในพระปรางค์ วัดกระโดงทอง สร้างขึ้นประมาณ พ.ศ. ๒๔๐๐ เล่ากันว่าพ่อค้าสำเภา ได้มาดำเนินการจัดสร้างโดยใช้เสากระโดงเรือปักหมายไว้เป็นสัญลักษณ์ ระยะแรกเรียก วัด "เสากระโดงทอง" ต่อมา คำว่าเสาหายไป คงเหลือเป็นนามวัดว่า "วัดกระโดงทอง" ได้รับพระราชทานวิสุงคามสีมาครั้งหลัง วันที่ ๒๑ พฤศจิกายน พ.ศ. ๒๔๗๓
สิ่งปลูกสร้าง ที่เป็นอาคารเสนาสนะต่าง ๆ เช่น
- อุโบสถ กว้าง ๘ ยาว ๑๘ เมตร สร้างเมื่อ พ.ศ. ๒๔๗๓ ก่ออิฐ ถือปูน
- ศาลาการเปรียญ กว้าง ๑๔ เมตร ยาว ๒๒ เมตร สร้าง พ.ศ. ๒๔๙๖
- หอฉันท์ กว้าง ๙ เมตร ยาว ๑๕ เมตร
- หอสวดมนต์ กว่าง ๑๐ เมตร ยาว ๑๕ เมตร
- กุฎิสงฆ์ จำนวน ๑๗ หลังเจ้าอาวาส
กรมการศาสนา.หนังสือประวัติวัดทั่วราชาอาณาจักร. (กรุงเทพ ฯ​ โรงพิมพ์กรมการศาสนา,๒๕๓๕) หน้า ๑๐๘
พระวัดกระโดงทอง ตำบลบ้านโพธิ์ อำเภอเสนา จังหวัดพระนครศรีอยูธยา
รางวัลภาพยนตร์แห่งชาติ สุพรรณหงส์ สาขานักแสดงนำหญิงยอดเยี่ยม
รางวัลภาพยนตร์แห่งชาติ สุพรรณหงส์ สาขานักแสดงนำหญิงยอดเยี่ยม เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงหญิงในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลภาพยนตร์แห่งชาติ สุพรรณหงส์ ครั้งที่ 1 จัดขึ้นครั้งแรกใน พ.ศ. 2535 โดย ปวีณา ชารีฟสกุล ได้รับรางวัลจากการแสดงภาพยนตร์ "เวลาในขวดแก้ว" (2534) โดยตั้งแต่งานครั้งแรกมีตัวละคร 3 ตัวที่ได้รับการเสนอชื่อเข้าชิงมากกว่าหนึ่งครั้ง ได้แก่ มณีจันทร์ จาก "ทวิภพ" และ อังศุมาลิน จาก "คู่กรรม" และ "คู่กรรม 2" รวมถึง แม่นากพระขโนง จาก "นางนาก" และ "พี่มาก..พระโขนง" และ "สมศรี" จาก สมศรี 422R ทั้งสามภาค
นักแสดง 26 คนที่ได้รับรางวัลนี้ตั้งแต่มีการจัดงานขึ้นมา โดย จินตหรา สุขพัฒน์ ได้รับการเสนอชื่อเข้าชิงทั้งสาขานักแสดงนำหญิงและสมทบหญิงมากที่สุดจำนวน 8 ครั้ง (ชนะ 1 ครั้ง) ในขณะที่ และเธอเองยังได้รับการเสนอชื่อเข้าชิงในสาขานักแสดงนำหญิงยอดเยี่ยมมากที่สุดจำนวน 6 ครั้ง โดยในงาน รางวัลภาพยนตร์แห่งชาติ สุพรรณหงส์ ครั้งที่ 27 ผู้ชนะคนล่าสุดในสาขานี้คือ ชุติมณฑน์ จึงเจริญสุขยิ่ง จากบท "รินลดา นิลเทพ (ลิน)" ในภาพยนตร์ ฉลาดเกมส์โกง
ผู้เข้าชิงมากกว่าหนึ่งครั้ง
อัคซีโยน 14เอฟ13
ปฏิบัติการ 14เอฟ13, หรือเรียกว่า "Sonderbehandlung" (การรักษาแบบพิเศษ) "14เอฟ13" และ อัคซีโยน 14เอฟ13,เป็นโครงการรณรงค์ของนาซีเยอรมนีในการสังหารนักโทษค่ายกักกันนาซี.หรือเรียกอีกอย่างว่า คนป่วย หรือ การให้การุณยฆาตแก่นักโทษ.โครงการรณรงค์นี้ได้สังหารผู้ป่วย, คนแก่ และคนที่ถูกลงความเห็นว่าไม่เหมาะสมสำหรับการใช้แรงงาน,จากส่วนที่เหลือของนักโทษในกระบวนการคัดเลือก,ภายหลังจากที่พวกเขาถูกฆ่าตาย.โครงการรณรงค์ของนาซีได้เริ่มดำเนินการตั้งแต่ปี ค.ศ. 1941 ถึง ค.ศ. 1944 และต่อมาได้คลอบคลุมกลุ่มอื่นๆของนักโทษค่ายกักกัน.
เจ้าหญิงโอยะเกะ
เจ้าหญิงโอยะเกะ ( ; ? – 17 มีนาคม 1392) เจ้าหญิงและเจ้าหญิงพระชายาในจักรพรรดิญี่ปุ่นโดยพระองค์เป็นพระราชธิดาใน จักรพรรดิคัมมุ จักรพรรดิองค์ที่ 50 ที่ประสูติแต่พระสนมคนหนึ่งและเป็นเจ้าหญิงพระชายาใน จักรพรรดิเฮเซ จักรพรรดิองค์ที่ 51
แบ็คแอ็ทเดอะบาร์นยาร์ด
แบ็คแอ็ทเดอะบาร์นยาร์ด () เป็นการ์ตูนทางช่องนิคคาโลเดียน ฉายตอนแรกเมื่อวันที่ 29 กันยายน พ.ศ. 2550 (ค.ศ. 2007) ถึงวันที่ 12 พฤศจิกายน พ.ศ. 2554 (ค.ศ. 2011)
รางวัลภาพยนตร์แห่งชาติ สุพรรณหงส์ สาขานักแสดงนำชายยอดเยี่ยม
รางวัลภาพยนตร์แห่งชาติ สุพรรณหงส์ สาขานักแสดงนำชายยอดเยี่ยม เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลภาพยนตร์แห่งชาติ สุพรรณหงส์ ครั้งที่ 1 จัดขึ้นครั้งแรกใน พ.ศ. 2535 โดย สุรศักดิ์ วงษ์ไทย ได้รับรางวัลจากการแสดงภาพยนตร์ "กะโหลกบางตายช้า กะโหลกหนาตายก่อน" (2534) โดยตั้งแต่งานครั้งแรกมีตัวละครเพียงตัวเดียวที่ได้รับการเสนอชื่อเข้าชิงมากกว่าหนึ่งครั้ง ได้แก่ ซีอุย จาก "นายซีอุย แซ่อึ้ง" และ "ซีอุย"
นักแสดง 24 คนที่ได้รับรางวัลนี้ตั้งแต่มีการจัดงานขึ้นมา โดย สรพงศ์ ชาตรี ได้รับการเสนอชื่อเข้าชิงทั้งสาขานักแสดงนำชายและสมทบชายมากที่สุดจำนวน 8 ครั้ง (ชนะ 1 ครั้ง) และ อนันดา เอเวอริ่งแฮม เป็นผู้ที่ได้รับการเสนอชื่อเข้าชิงในสาขานักแสดงนำชายยอดเยี่ยมมากที่สุดจำนวน 6 ครั้ง และเขากับ เรย์ แมคโดนัลด์ ได้รับรางวัลมากที่สุดในสาขานี้จำนวน 2 ครั้ง โดยในงาน รางวัลภาพยนตร์แห่งชาติ สุพรรณหงส์ ครั้งที่ 27 ผู้ชนะคนล่าสุดในสาขานี้คือ ชานน สันตินธรกุล จากบท "ธนพนธ์ วิริยะกุล (แบงค์)" ในภาพยนตร์ ฉลาดเกมส์โกง
ผู้เข้าชิงมากกว่าหนึ่งครั้ง
ผู้ชนะมากกว่าหนึ่งครั้ง
ฮูโก้ กัทมันนท์
ฮูโก้ กัทมันนท์ () หรือชื่อหลังย้ายไปอยู่ในสหรัฐคือ เฮนรี่ จี. แกรนท์ () เป็นทหารเยอรมันเชื้อสายยิวซึ่งเป็นหนึ่งในผู้บังคับบัญชาของสิบตรีฮิตเลอร์ในช่วงสงครามโลกครั้งที่หนึ่ง เขาเป็นผู้เสนอชื่อสิบตรีฮิตเลอร์เพื่อรับมอบเหรียญกางเขนเหล็ก ฮิตเลอร์ภูมิใจกับเครื่องหมายนี้มาก ฮิตเลอร์ประดับเครื่องหมายนี้ในทุกโอกาสแม้กระทั่งหลังเขาได้ครองอำนาจจนกระทั่งนาซีล่มสลาย และถึงกัทมันนท์จะเป็นยิว แต่เนื่องจากประธานาธิบดีฮินเดนบูร์กได้เคยออกกฎหมายคุ้มครองทหารผ่านศึกเชื้อสายยิวไว้ ทำให้กัทมันนท์ยังคงอาศัยอยู่ในเยอรมนีได้ท่ามกลางกระแสการต่อต้านยิว และเมื่อมีการตรากฎหมายเนือร์นแบร์กขึ้นมาปี 1935 ทำให้ชาวเยอรมันเชื้อสายยิวทั้งหมดต้องสูญเสียสัญชาติเยอรมัน ถึงกระนั้น กัทมันนท์ก็ยังคงอาศัยในเยอรมนีโดยยังคงรับเงินเบี้ยหวัดทหารผ่านศึก เชื่อว่าที่เขายังอยู่ในเยอรมันได้เพราะบารมีของฮิตเลอร์
ต่อมาในปี 1938 ฮูโก้ กัทมันนท์ถูกจับกุมโดยตำรวจเกสตาโพ แต่ก็ถูกปล่อยตัวออกมาหลังเจ้าหน้าที่เอ็สเอ็สทราบประวัติของเขา ถึงกระนั้น เขาไม่มีความมั่นใจที่จะอยู่ในเยอรมนีอีกต่อไป และอพยพครอบครัวไปเบลเยียมในปี 1939 และย้ายไปยังสหรัฐอเมริกาในปี 1940
รางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม
รางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลภาพยนตร์แห่งชาติ สุพรรณหงส์ ครั้งที่ 1 จัดขึ้นครั้งแรกใน พ.ศ. 2535 โดย รณ ฤทธิชัย ได้รับรางวัลจากการแสดงภาพยนตร์ "คนเลี้ยงช้าง" (2534)
นักแสดง 25 คนที่ได้รับรางวัลนี้ตั้งแต่มีการจัดงานขึ้นมา โดย สรพงศ์ ชาตรี ได้รับการเสนอชื่อเข้าชิงทั้งสาขานักแสดงนำชายและสมทบชายมากที่สุดจำนวน 8 ครั้ง (ชนะ 1 ครั้ง) และเขายังเป็นผู้ที่ได้รับการเสนอชื่อเข้าชิงในสาขานักแสดงสมทบหญิงยอดเยี่ยมมากที่สุดจำนวน 5 ครั้งอีกด้วย ในขณะที่ สนธยา ชิตมณี ได้รับรางวัลมากที่สุดในสาขานี้จำนวน 2 ครั้ง โดยในงาน รางวัลภาพยนตร์แห่งชาติ สุพรรณหงส์ ครั้งที่ 27 ผู้ชนะคนล่าสุดในสาขานี้คือ ธเนศ วรากุลนุเคราะห์ จากบท "ประวิทย์ นิลเทพ (พ่อของลิน)" ในภาพยนตร์ ฉลาดเกมส์โกง
ผู้เข้าชิงมากกว่าหนึ่งครั้ง
ผู้ชนะมากกว่าหนึ่งครั้ง
รางวัลภาพยนตร์แห่งชาติ สุพรรณหงส์ สาขานักแสดงสมทบหญิงยอดเยี่ยม
รางวัลภาพยนตร์แห่งชาติ สุพรรณหงส์ สาขานักแสดงสมทบหญิงยอดเยี่ยม เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงหญิงในบทสมทบจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลภาพยนตร์แห่งชาติ สุพรรณหงส์ ครั้งที่ 1 จัดขึ้นครั้งแรกใน พ.ศ. 2535 โดย จันจิรา จูแจ้ง ได้รับรางวัลจากการแสดงภาพยนตร์ "ต้องปล้น" (2534) โดยตั้งแต่งานครั้งแรกมีตัวละครเพียงตัวเดียวที่ได้รับการเสนอชื่อเข้าชิงมากกว่าหนึ่งครั้ง ได้แก่ วาด จาก "จัน ดารา" และ "จัน ดารา ปฐมบท"
นักแสดง 25 คนที่ได้รับรางวัลนี้ตั้งแต่มีการจัดงานขึ้นมา โดย จินตหรา สุขพัฒน์ ได้รับการเสนอชื่อเข้าชิงทั้งสาขานักแสดงนำหญิงและสมทบหญิงมากที่สุดจำนวน 8 ครั้ง (ชนะ 1 ครั้ง) และ อภิญญา สกุลเจริญสุข เป็นผู้ที่ได้รับการเสนอชื่อเข้าชิงในสาขานักแสดงสมทบหญิงยอดเยี่ยมมากที่สุดจำนวน 4 ครั้ง ในขณะที่ วิจิตรา ตริยะกุล ได้รับรางวัลมากที่สุดในสาขานี้จำนวน 2 ครั้ง โดยในงาน รางวัลภาพยนตร์แห่งชาติ สุพรรณหงส์ ครั้งที่ 27 ผู้ชนะคนล่าสุดในสาขานี้คือ พลอย ศรนรินทร์ จากบท "นิด" ในภาพยนตร์ สยามสแควร์
ผู้เข้าชิงมากกว่าหนึ่งครั้ง
ผู้ชนะมากกว่าหนึ่งครั้ง
กุสทัฟ ริทเทอร์ ฟ็อน คาร์
กุสทัฟ ริทเทอร์ ฟ็อน คาร์ (; 29 พฤศจิกายน ค.ศ. 1862 – 30 มิถุนายน ค.ศ. 1934) เป็นนักการเมืองชาวเยอรมันฝ่ายขวาผู้มีบทบาทอย่างมากในรัฐบาวาเรีย เขามีส่วนช่วยให้บาวาเรียสมัยหลังสงครามโลกครั้งที่ 1 กลายเป็นศูนย์กลางชาตินิยมหัวรุนแรงของเยอรมนี แต่หลังจากนั้นก็มีบทบาทสำคัญในการหยุดยั้งและปราบปรามการก่อรัฐประหารของอดอล์ฟ ฮิตเลอร์ในเหตุการณ์กบฏโรงเบียร์ ค.ศ. 1923 ซึ่งเป็นสาเหตุให้เขาถูกสังหารในเหตุการณ์คืนมีดยาวในอีกสิบปีต่อมา
เจ้าชายทะกะโอะกะ
เจ้าชายทะกะโอะกะ ( ; 1342 – 1408) พระราชโอรสใน จักรพรรดิเฮเซ จักรพรรดิองค์ที่ 51 ที่ประสูติแต่ อิเสะ โนะ สึงิโกะ ซึ่งเป็นนางสนองพระโอษฐ์และเป็นรัชทายาทใน จักรพรรดิซะงะ จักรพรรดิองค์ที่ 52
เจ้าชายทะกะโอะกะถูกปลดจากตำแหน่งรัชทายาทเมื่อ พ.ศ. 1353 เนื่องจากถูกกล่าวหาว่าเข้าไปมีส่วนเกี่ยวข้องกับการก่อกบฏของ ฟุจิวะระ โนะ คุซุโกะ อดีตพระสนมในอดีตจักรพรรดิเฮเซ
ตัวต่อนินจา แสบซ่าส์สะท้านเมือง
ตัวต่อนินจา แสบซ่าส์สะท้านเมือง (อังกฤษ:LEGO Ninjago:Way of Ninja) เป็นละครแอนิเมชัน ที่กล่าวถึงเรื่องราวของนินจาเลโก้ที่ต้องออกปราบปรามเหล่ามารร้าย ออกอากาศทางช่อง การ์ตูนเน็ทเวิร์ค ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง มหัศจรรย์อัศวินเลโก้ ละครเรื่องนี้เป็นตอนปฐมบทของเรื่อง "ตัวต่อนินจา แสบซ่าส์มหากาฬ"
ปฐมบทครึ่งแรกของ LEGO Ninjago บอกเล่าเรื่องราวของ ไค ลูกชายช่างตีเหล็ก อาศัยอยู่ในหมู่บ้านอันแสนสงบ กระทั่งวันหนึ่ง กองทัพของนักรบโครงกระดูกบุกเข้ามาในหมู่บ้าน และลักพาตัว นียา น้องสาวของเขา ความหวังเดียวในการช่วยน้องสาวของเขาขึ้นอยู่กับอาจารย์วู ชายชราลึกลับที่สัญญาว่าจะสอนวิชานินจาแก่ไค เพื่อที่จะช่วยนียากลับมาให้ได้
เจ้าคณะภาค 11
ตามข้อ 4 แห่งกฎมหาเถรสมาคม ฉบับที่ 14 (พ.ศ. 2535) ว่าด้วยอำนาจและเขตปกครองคณะสงฆ์ส่วนภูมิภาค กำหนดให้มีจำนวนภาค 18 ภาค และให้รวมเขตปกครองจังหวัดต่าง ๆ เป็นเขตปกครองภาค ดังต่อไปนี้
ในคณะธรรมยุตกำหนดให้เขตภาคบางเขตอยู่ใต้การปกครองของเจ้าคณะภาครูปเดียวกัน ดังนี้
รางวัลโทรทัศน์ทองคำ สาขานักแสดงนำชายดีเด่น
รางวัลโทรทัศน์ทองคำ สาขานักแสดงนำชายดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะนักแสดงชายคนใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน
รางวัลนี้จัดโดยชมรมส่งเสริมโทรทัศน์ มีไว้เพื่อมอบให้แก่นักแสดงนำชายที่แสดงได้อย่างยอดเยี่ยมและมีมิติ ตีความบทบาทที่ได้รับอย่างเหมาะสม อีกทั้งยังถ่ายทอดออกมาได้อย่างน่าประทับใจ เหมาะสมที่จะได้รับรางวัลดังกล่าว โดยผลการตัดสินจะมาจากคณะกรรมการชมรมส่งเสริมโทรทัศน์ในแต่ละปี
รางวัลโทรทัศน์ทองคำ สาขานักแสดงนำหญิงดีเด่น
รางวัลโทรทัศน์ทองคำ สาขานักแสดงนำหญิงดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะนักแสดงหญิงคนใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน
รางวัลนี้จัดโดยชมรมส่งเสริมโทรทัศน์ มีไว้เพื่อมอบให้แก่นักแสดงนำหญิงที่แสดงได้อย่างยอดเยี่ยมและมีมิติ ตีความบทบาทที่ได้รับอย่างเหมาะสม อีกทั้งยังถ่ายทอดออกมาได้อย่างน่าประทับใจ เหมาะสมที่จะได้รับรางวัลดังกล่าว โดยผลการตัดสินจะมาจากคณะกรรมการชมรมส่งเสริมโทรทัศน์ในแต่ละปี
รางวัลบันเทิงไทย
รางวัลโทรทัศน์ทองคำ สาขานักแสดงสมทบชายดีเด่น
รางวัลโทรทัศน์ทองคำ สาขานักแสดงสมทบชายดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะนักแสดงชายคนใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน
รางวัลนี้จัดโดยชมรมส่งเสริมโทรทัศน์ มีไว้เพื่อมอบให้แก่นักแสดงสมทบชายที่แสดงได้อย่างยอดเยี่ยมและมีมิติ ตีความบทบาทที่ได้รับอย่างเหมาะสม อีกทั้งยังถ่ายทอดออกมาได้อย่างน่าประทับใจ เหมาะสมที่จะได้รับรางวัลดังกล่าว โดยผลการตัดสินจะมาจากคณะกรรมการชมรมส่งเสริมโทรทัศน์ในแต่ละปี
รางวัลโทรทัศน์ทองคำ สาขานักแสดงสมทบหญิงดีเด่น
รางวัลโทรทัศน์ทองคำ สาขานักแสดงสมทบหญิงดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะนักแสดงหญิงคนใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน
รางวัลนี้จัดโดยชมรมส่งเสริมโทรทัศน์ มีไว้เพื่อมอบให้แก่นักแสดงสมทบหญิงที่แสดงได้อย่างยอดเยี่ยมและมีมิติ ตีความบทบาทที่ได้รับอย่างเหมาะสม อีกทั้งยังถ่ายทอดออกมาได้อย่างน่าประทับใจ เหมาะสมที่จะได้รับรางวัลดังกล่าว โดยผลการตัดสินจะมาจากคณะกรรมการชมรมส่งเสริมโทรทัศน์ในแต่ละปี
ฟาโรห์ซูเซนเนสที่หนึ่ง
ซูเซนเนสที่ 1 (กรีก : Ψουσέννης) เป็นฟาโรห์ที่สามของราชวงศ์ที่ 21 จากผู้ปกครองที่เมืองทานิส ระหว่าง 1,047-1,001 ปีก่อนคริสตกาล ชื่อเดิมของพระองค์คือ พาซิกคานู ซึ่งหมายความว่า "เดอะสตาร์ที่ปรากฏในเมือง" ในขณะที่ครองราชย์ของพระองค์
ก้วนซุน
ก้วนซุน หรือ กวนกี มีชื่อในสำเนียงจีนกลางว่าหมิ่นฉุน () มีชื่อรองว่าโป๋เตี่ยน () เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นขุนนางในเมืองกิจิ๋ว รับราชการกับฮันฮก เจ้าเมืองกิจิ๋ว
ชื่อของก้วนซุนในสำเนียงจีนกลางตามประวัติศาสตร์คือหมิ่นฉุน ส่วนในวรรณกรรมสามก๊กของล่อกวนตง ชื่อของก้วนซุนในสำเนียงจีนกลางเรียกเป็น กวนฉุน ( ; ) ในสามก๊กฉบับเจ้าพระยาพระคลัง (หน) จึงเรียกเป็นก้วนซุน นอกจากนี้ในสามก๊กฉบับเจ้าพระยาพระคลัง (หน) ยังมีการเรียกชื่อก้วนซุนเป็นกวนกีอีกชื่อหนึ่ง
เมื่ออ้วนเสี้ยววางแผนยึดเมืองกิจิ๋วจากฮันฮกตามอุบายของฮองกี๋ที่เสนอว่า ""ขอให้มีหนังสือลับไปถึงกองซุนจ้าน ให้ทหารเข้าตีเมืองกิจิ๋วด้านหนึ่ง ท่านจงยกเข้าตีกระหนาบด้านหนึ่ง ถ้าได้เมืองแล้วแบ่งทรัพย์สินแลเมืองให้กองซุนจ้านกึ่งหนึ่ง แลฮันฮกนั้นเป็นคนหามีความคิดไม่ ถ้ารู้กิตติศัพท์ว่ากองซุนจ้านจะยกมาตี เห็นจะมีหนังสือมาถึงท่านให้ยกทหารไปช่วย ถ้าสมคิดเห็นเราจะได้เมืองกิจิ๋วโดยง่าย"" เมื่อฮันฮกได้ข่าวว่ากองซุนจ้านจะยกมาตี จึงปรึกษากับซุนซิมและซินเบ้ง ซุนซิมแนะนำให้ฮันฮกเชิญอ้วนเสี้ยวมาช่วยป้องกันเมืองกิจิ๋ว ฮันฮกจึงแต่งหนังสือ แล้วจะให้ก้วนซุนเป็นผู้ถือหนังสือไปหาอ้วนเสี้ยว ฝ่ายเก๋งบูได้คัดค้านไม่ให้ฮันฮกเชิญอ้วนเสี้ยวมาช่วยเพราะเป็นการชักศึกเข้าบ้าน แต่ฮันฮกไม่เชื่อ ก้วนซุนเป็นอีกคนที่ไม่เห็นด้วยที่ฮันฮกเชิญอ้วนเสี้ยวเข้ามา ทั้งก้วนซุนและเก๋งบู พร้อมทั้งขุนนางคนอื่นรวมสามสิบกว่าคนจึงพากันลาออกจากราชการ
ฝ่ายก้วนซุนได้ร่วมมือกับเก๋งบูไปซุ่มอยู่ที่ประตูเมืองเพื่อลอบฆ่าอ้วนเสี้ยว เมื่ออ้วนเสี้ยวยกทัพมาถึงกิจิ๋ว ก้วนซุนและเก๋งบูก็ชักกระบี่จะฆ่าอ้วนเสี้ยว งันเหลียงและบุนทิว ทหารเอกของอ้วนเสี้ยวจึงสังหารทั้งก้วนซุนและเก๋งบูถึงแก่ความตาย
เจ้าหญิงจินชิ
เจ้าหญิงจินชิ ( ; ? – 27 กุมภาพันธ์ 1432) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาองค์ที่ 10 ใน จักรพรรดิซะงะ จักรพรรดิองค์ที่ 52 ที่ประสูติแต่พระสนมคนหนึ่ง
ต่อมาพระองค์ได้เป็น ไซโอ หรือหัวหน้านักบวชหญิงแห่ง ศาลเจ้าอิเสะ
สตรอเบอรี่ชอร์ตเค้ก ผจญภัยในเบอร์รี่บิตตี้แลนด์
สตรอเบอรี่ชอร์ตเค้ก ผจญภัยในเบอร์รี่บิตตี้แลนด์ () เป็นการ์ตูนทีวีแอนิเมชันของสหรัฐอเมริกา, แคนาดา และฝรั่งเศส ฉายตอนแรกเมื่อวันที่ 10 ตุลาคม พ.ศ. 2553 ถึงวันที่ 12 กันยายน พ.ศ. 2558 ส่วนในประเทศไทย ฉายทองช่องบูมเมอแรง
การผจญภัยสุดอัศจรรย์ของแฟลปแจ็ค
การผจญภัยสุดอัศจรรย์ของแฟลปแจ็ค หรือ การผจญภัยสุดระห่ำของแฟลปแจ็ค () เป็นการ์ตูนทางช่องบูมเมอแรงและการ์ตูนเน็ตเวิร์ก ฉายตอนแรกเมื่อวันที่ 5 มิถุนายน พ.ศ. 2551 ถึงวันที่ 30 สิงหาคม พ.ศ. 2553
โทรทัศน์รัฐสภา ไอพีทีวี 1
ปี พ.ศ. 2555 สำนักงานเลขาธิการวุฒิสภา ได้มีการพัฒนา “Senate TV” Mobile Application เพื่อเพิ่มช่องทางการถ่ายทอดสดการประชุมผ่านสมาร์ทโฟน ซึ่งนับเป็นการปรับตัวเพื่อให้ทันกับพัฒนาการด้านเทคโนโลยีสารสนเทศและการสื่อสาร ที่เข้าสู่เทคโนโลยีการสื่อสารในยุคที่ 3 หรือ 3G รวมถึงเพื่อให้สอดคล้องกับรูปแบบและพฤติกรรมการสื่อสารที่เปลี่ยนแปลงไป โดยจัดให้มีพิธีเปิดการถ่ายทอดสดการประชุมวุฒิสภาผ่านโทรศัพท์มือถือ พร้อมกับการเปิดตัว Mobile Application ดังกล่าว เมื่อวันที่ 23 มกราคม 2555 ณ บริเวณโถงหน้าห้องประชุมรัฐสภา ชั้น 2 อาคารรัฐสภา 1 ซึ่งมีให้บริการดาวน์โหลดฟรีสำหรับระบบปฏิบัติการ iOS และ Android นอกจากนั้นยังสามารถรับชมผ่าน Web Browser ที่จัดเตรียมไว้เพื่อรองรับผู้ใช้งานสมาร์ทโฟนในระบบซิมเบียน, ริม (แบล็กเบอร์รี) และวินโดวส์โมบาย ให้สามารถรับชมได้เช่นเดียวกัน
ด้วยอำนาจหน้าที่ของวุฒิสภา ตามบทบัญญัติของรัฐธรรมแห่งราชอาณาจักรไทย กอปรกับปัจจัยแวดล้อมในการดำเนินการเผยแพร่ภาพและเสียงโดยสำนักงานเลขาธิการวุฒิสภา คณะกรรมการเทคโนโลยีสารสนเทศและการสื่อสารของสภานิติบัญญัติแห่งชาติ ได้มีการพิจารณาและเห็นชอบให้สำนักงานเลขาธิการวุฒิสภา ปฏิบัติหน้าที่สำนักงานเลขาธิการสภานิติบัญญัติแห่งชาติ (ในขณะนั้น) ดำเนินการให้บริการโทรทัศน์แบบไม่ใช้คลื่นความถี่ โดยใช้เทคโนโลยี IPTV ด้วยเหตุผลที่สำคัญ ดังนี้
เนื่องจากข้อจำกัด และปัจจัยความพร้อมหลายประการ ในการดำเนินการของสถานีโทรทัศน์รัฐสภา ไอพีทีวี 1 ระยะแรก ภายหลังได้รับใบอนุญาตประกอบกิจการ จาก กสทช. คณะกรรมการเทคโนโลยีสารสนเทศและการสื่อสารของสภานิติบัญญัติแห่งชาติ ได้เห็นชอบตามที่คณะอนุกรรมการข้างต้นเสนอ โดยให้ดำเนินการประสานความร่วมมือกับหน่วยงานภายนอก ที่เกี่ยวข้องกับการดำเนินงานด้านโทรทัศน์ ที่มีศักยภาพ ประสบการณ์ และความพร้อมในการให้การสนับสนุนในด้านต่าง ๆ ของสถานีโทรทัศน์รัฐสภา ไอพีทีวี 1
แคมป์ ลาซโล
แคมป์ ลาซโล () เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องการ์ตูนเน็ตเวิร์คและบูมเมอแรง ฉายตอนแรกเมื่อวันที่ 8 กรกฎาคม พ.ศ. 2548 ถึงวันที่ 27 มีนาคม พ.ศ. 2551
3 หมีจอมป่วน
3 หมีจอมป่วน () เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องการ์ตูนเน็ตเวิร์ค ฉายตอนแรกเมื่อวันที่ 27 กรกฎาคม พ.ศ. 2558 จนถึงปัจจุบัน
หนุมาน สงครามมหาเทพ
หนุมาน สงครามมหาเทพ () เป็นละครโทรทัศน์ที่กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา โดยเรื่องนี้จะเน้นตัวละคร หนุมาน เป็นตัวละครหลัก นำแสดงโดย นิรภัย วัทวา, [ กากัน มาลิค]] ออกอากาศทาง ช่ना - कीอง 8 ना - कीออกอากาศ ทุกวันจันทร์-ศุกร์ เวลา 19.00 น. เริ่มออกอากาศตอนแรกวันที่ 7 สิงหาคม พ.ศ. 2560
ละครเรื่องนี้จะบอกเล่าเรื่องราวความรักอันยิ่งใหญ่ระหว่างพระรามซึ่งก็คือพระนารายณ์ผู้อวตารลงมาเกิดยังโลกและพระชายาของพระองค์นามว่าพระลักษมีซึ่งอวตารลงมาเกิดเป็นนางสีดา เพื่อมาเป็นคู่ครองของพระราม โดยเรื่องนี้ ได้เล่าเรื่องผ่านมุมมองของหนุมานยอดทหารเอกที่มีความซื่อสัตย์เป็นเลิศ เมื่อเกิดสงครามระหว่างมนุษย์และยักษ์ หนุมานนี่เองที่เป็นทหารคนสำคัญ และอยู่เบื้องหลังชัยชนะของพระราม ที่พาให้ผู้คนซาบซึ้งในความซื่อสัตย์ระหว่างพระรามกับหนุมานที่จารึกเป็นตำนานอันยิ่งใหญ่มาจนถึงทุกวันนี้
เวสมาร์นายาส
เวสมาร์นายาส (ในภาษาอังกฤษแผลงเป็น Westman Islands) เป็นชื่อเมืองและชื่อหมู่เกาะที่อยู่นอกชายฝั่งทางตอนใต้ของประเทศไอซ์แลนด์
เวสมาร์นายาสประกอบด้วยเกาะใหญ่ที่สุดที่มีชื่อว่า Heimaey มีประชากรประมาณ 4,135 ซึ่งเกาะนี้ได้รับความสนใจอย่างมากจากเหตุการ์ณการปะทุของภูเขาไฟ Eldfell ซึ่งทำลายอาคารบ้านเรือนหลายแห่งจนต้องมีการอพยพประชาชนไปยังแผ่นดินใหญ่ของไอซ์แลนด์
จากการศึกษาทางธรณีวิทยาหมู่เกาะเวสมาร์นายาสนั้นมีอายุน้อยมาก เนื่องจากหมู่เกาะเหล่านี้อยู่ในเขตภูเขาไฟทางใต้ซึ่งมีการปะทุในช่วง 10,000-12,000 ปีที่ผ่านมา โดยบริเวณนี้มีภูเขาไฟ 70-80ลูกทั้งบนบกและใต้ทะเล
หมู่เกาะเวสมาร์นายาสนั้นประกอบด้วยเกาะต่างๆดังนี้:รวมเนื้อที่ประมาณ:
เจ้าจอมพระองค์เจ้ากำโพชราชสุดาดวง ในรัชกาลที่ 4
เจ้าจอมพระองค์เจ้ากำโพชราชสุดาดวง หรือ นักสุดาดวง มีพระนามเดิมว่า นักเยี่ยม (พ.ศ. 2394 — ?) เป็นพระสนมในพระบาทสมเด็จพระจอมเกล้าเจ้าอยู่หัว ภายหลังได้กราบบังคบทูลลาออกจากพระบรมมหาราชวังไปเป็นพระชายาในพระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์
พระองค์เจ้ากำโพชราชสุดาดวง มีพระนามเดิมว่า นักเยี่ยม หรือ นักนางเยี่ยม ประสูติเมื่อพ.ศ. 2394 เป็นพระราชธิดาพระองค์ใหญ่ในพระบาทสมเด็จพระนโรดม บรมรามเทวาวตาร ทรงเป็นพระญาติกับเจ้าจอมมารดานักองค์อี และเจ้าจอมมารดานักองค์เภา พระสนมในสมเด็จพระบวรราชเจ้ามหาสุรสิงหนาท เนื่องจากเจ้าจอมมารดาทั้ง 2 เป็นเชษฐภคินีในสมเด็จพระนารายณ์รามาธิบดีศรีสุริโยพรรณ พระปัยกาของพระองค์ และเป็นพระปิตุจฉาในสมเด็จพระหริรักษ์รามมหาอิศราธิบดีพระอัยกาของพระองค์ เจ้าจอมมารดาทั้ง 2 ท่านจึงมีฐานะเป็นพระปัยยิกาของพระองค์
ต่อมานักเยี่ยมได้เข้าไปรับราชการสนองพระเดชพระคุณเป็นพระสนมในพระบาทสมเด็จพระจอมเกล้าเจ้าอยู่หัว ทรงเป็นเจ้าจอมพระองค์ที่ 3 ที่เป็นเจ้าหญิงเขมร (อีกสองพระองค์ก่อนหน้าคือ เจ้าจอมมารดานักองค์อี และเจ้าจอมมารดานักองค์เภา ในสมเด็จพระบวรราชเจ้ามหาสุรสิงหนาท) พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าโปรดกระหม่อมสถาปนาเป็น พระองค์เจ้ากำโพชราชสุดาดวง ทรงมีสถานะเป็นเจ้านายที่มิได้มีเชื้อสายในราชวงศ์จักรี ด้วยความที่เจ้าจอมพระองค์เจ้ากำโพชราชสุดาดวงมีพระชาติกำเนิดเป็นเจ้านายจากกัมพูชา หากเจ้าจอมมีพระสูติการพระราชบุตร พระราชบุตรพระองค์นั้นจะถูกยกเป็น "เจ้าฟ้า" ตั้งแต่แรกประสูติหรือที่เรียกว่า "เจ้าฟ้าไบไรต์" เช่นเดียวกับเจ้าจอมตนกูสุเบีย พระสนมอีกพระองค์หนึ่งที่เป็นเจ้านายจากเมืองลิงงา แต่เจ้าจอมก็มิได้ให้ประสูติการพระราชโอรส ดังปรากฏใน "ธรรมเนียมในราชตระกูลสยาม" ความว่า
"...ในแผ่นดินพระบาทสมเด็จพระจอมเกล้าเจ้าอยู่หัว นักเยี่ยมซึ่งเป็นบุตรสมเด็จพระเจ้านโรดมเจ้ากรุงกัมพูชา ซึ่งโปรดฯ ให้เป็นพระองค์เจ้ากำโพชราชสุดาดวง แลตนกูสุเบีย ซึ่งเป็นน้องสาวสุลต่านมหมุดเมืองลิงงา เป็นพระสนมอยู่ทั้งสองคน ก็ได้ปรารภเป็นการดังทราบทั่วกัน ถ้าพระราชบุตรเกิดด้วยเจ้า ๒ คนนี้ ก็ต้องเป็นเจ้าฟ้าตามธรรมเนียมเหมือนกัน แต่ก็มีคนรังเกียจอยู่ในการที่จะต้องเป็นดังนั้นมาก"
ภายหลังจากพระบาทสมเด็จพระจอมเกล้าเจ้าอยู่หัวเสด็จสวรรคต พระองค์เจ้ากำโพชราชสุดาดวงได้กราบบังคบทูลลาออกจากพระบรมมหาราชวังไปเป็นพระชายาในพระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์ แต่ไม่มีพระโอรสธิดาด้วยกัน
พระองค์เจ้ากำโพชราชสุดาดวง สิ้นพระชนม์เมื่อใดไม่ปรากฏ ปรากฏแต่ว่าในพ.ศ. 2452 ยังมีพระชนม์อยู่
ยุทธการที่คอเคซัส
ยุทธการที่คอเคซัสเป็นชื่อที่ถูกตั้งขึ้นให้เป็นหนึ่งในปฏิบัติการของฝ่ายอักษะและฝ่ายโซเวียตในบริเวณเทือกเขาคอเคซัสของแนวรบด้านตะวันออกในสงครามโลกครั้งที่สอง.เมื่อวันที่ 25 กรกฏาคม ค.ศ. 1942,ทหารเยอรมันได้เข้ายึดรอสตอฟ-ออน-ดอน,ดินแดนรัสเซีย,ได้ทำการเปิดพื้นที่คอเคซัสทางตอนใต้ของสหภาพโซเวียต,และแหล่งบ่อน้ำมันที่อยู่ห่างไกลออกไปคือ เมียคอฟ, Grozny, และท้ายสุดคือบากู,ไปจนถึงเยอรมัน,เมื่อสองวันก่อน,อดอล์ฟ ฮิตเลอร์ได้ออกคำสั่งให้เปิดปฏิบัติการดังกล่าวในการเข้าถึงบริเวณเทือกเขาคอเคซัส,ซึ่งได้ตั้งชื่อว่า ปฏิบัติการ Edelweiß.
จอมมารดาหม่อมหลวงปริก
จอมมารดาหม่อมหลวงปริก (สกุลเดิม: เจษฎางกูร; พ.ศ. 2383 — พ.ศ. 2460) เป็นพระสนมในกรมพระราชวังบวรวิไชยชาญ และเป็นพระชนนีในพระราชวรวงศ์เธอ พระองค์เจ้าชายแฝด เจ้านายแฝดคู่ที่สามในราชวงศ์จักรี
จอมมารดาหม่อมหลวงปริก เป็นธิดาของหม่อมราชวงศ์ปิ่น โอรสในหม่อมเจ้าฉัตร พระโอรสในสมเด็จพระเจ้าบรมวงศ์เธอ เจ้าฟ้าลา กรมหลวงจักรเจษฎา เกิดเมื่อพ.ศ. 2383
ต่อมาบิดาได้พาเข้าถวายตัวเป็นหม่อมในกรมพระราชวังบวรวิไชยชาญ ขณะยังทรงดำรงพระยศเป็นพระเจ้าวรวงศ์เธอ กรมหมื่นบวรวิไชยชาญ ต่อมาเมื่อกรมหมื่นบวรวิไชยชาญได้รับพระราชทานอุปราชาภิเษกเป็นกรมพระราชวังบวรสถานมงคล หม่อมหลวงปริก จึงได้เลื่อเป็นจอมมารดาหม่อมหลวงปริก จอมมารดาหม่อมหลวงปริกมีพระราชโอรสกับกรมพระราชวังบวรวิไชยชาญ 2 พระองค์คือ
ซึ่งเป็นเจ้านายแฝดคู่ที่สามในราชวงศ์จักรี ก่อนหน้าพระองค์ มีเจ้านายแฝดเพียงสามคู่ที่มีพระประสูติกาลก่อนหน้า คือ
และมีพระประสูติกาลต่อมาอีกหนึ่งคู่คือ
แม้จะไม่มีพระประสูติกาลพระราชโอรสหรือพระราชธิดาอีกแต่กรมพระราชวังบวรวิไชยชาญก็ยังคงโปรดจอมมารดาหม่อมหลวงปริก ครั้งหนึ่งพระบาทสมเด็จพระจุลจอมเกล้าเจ้าอยู่หัวทรงพระราชทานแหวนให้กรมพระราชวังบวรวิไชยชาญนำมาพระราชทานพระสนม จอมมารดาหม่อมหลวงปริกก็ได้รับพระราชทานด้วย
หลังจากกรมพระราชวังบวรวิไชยชาญทิวงคต จอมมารดาหม่อมหลวงปริกก็ได้กราบบังคงทูลลาออกจากพระราชวังบวรสถานมงคลไปพำนักยังบ้านบิดา และถึงแก่กรรมในรัชกาลพระบาทสมเด็จพระมงกุฎเกล้าเจ้าอยู่หัวเมื่อพ.ศ. 2460 สิริอายุ 77 ปี
ไคลเนอไชเด็ค
ไคลเนอไชเด็ค () เป็นช่องเขาของเทือกเขาแอลป์ ตั้งอยู่ในรัฐแบร์น ประเทศสวิตเซอร์แลนด์ ตั้งอยู่ที่ระดับความสูง 2,061 เมตรเหนือระดับน้ำทะเล เป็นช่องเขาที่อยู่ระหว่างเขาเลาเบอร์ฮอร์นกับเขาไอเกอร์ ช่องเขาแห่งนี้ไม่สามารถเข้าถึงได้โดยรถยนต์ สามารถเข้าถึงได้โดยการเดินเท้าและทางรถไฟเว็งเงิร์นอัลพ์เท่านั้น ซึ่งเชื่อมหมู่บ้านกรินเดิลวัลท์เข้ากับหมู่บ้านเลาเทอร์บรุนเนิน โดยในฤดูหนาว ช่องเขาไคลเนอไชเด็คจะกลายเป็นจุดศูนย์กลางของการเล่นสกีในแถบนี้ ซึ่งครอบคลุมไปถึงหมู่บ้านกรินเดิลวัลท์และเว็งเงิน นอกจากนี้ "ยุงเฟรา-มาราท็อน" ซึ่งจัดขึ้นในเดือนกันยายนของทุกปี ยังมีจุดสิ้นสุดที่ไคลเนอไชเด็ค